Väävelkollane

Väävelkollane on üks kollastest värvitoonidest, väävli värvi terav erekollanehttp://eki.ee/dict/ekss/index.cgi?Q=v%C3%A4%C3%A4velkollanehttps://sonaveeb.ee/search/est-est/detail/v%C3%A4%C3%A4velkollane/1. Väävelkollane on sidrunkollasest vähem küllastatud, st valkjam või hallikam.

Seostub deemonliku, halvalõhnalise, maalähedasega.

 Pildid 

 Variatsioonid 
Ernst Friedrich Glockeri "Grundriss der Mineralogie ..." liigitab väävelkollase kollaste hulka, mis "end rohelise suunas hoiavad" ja kirjeldab seda kui heledat kollast palju rohelisega ja natukese valgegaGrundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 127. Näitemineraaliks on ehe väävel.

Loodusteadlaste ja linnuvaatlejate tarbeks koostatud värviõpik, 1886. aastal ilmunud "A nomenclature of colors for naturalists..." õpetab väävelkollast (Sulphur yellow) segama kaadmiumkollasest, valgest ja Pariisi rohelisesthttps://archive.org/details/nomenclatureofco00ridg/page/n157.

RAL Classic värvikaardi toon 1016 Schwefelgelb on kergelt halliga murtud hele kollanehttps://www.ralcolorchart.com/ral-classic/ral-1016-sulfur-yellow.

Tumekollase tooniga on Pantone toon 14-0755 Sulphur, rohekama varjundiga erekollane on 13-0650 Sulphur Spring.

 Esinemine ja kasutamine 
Väävelkollane seostub kirjanduses sageli haiglase või pahaendelisega. Näiteks esineb see värvinimetus Piibli tõlkes eesti keelde Johannese Ilmutusraamatus 9:17 selgelt negatiivses kontekstishttps://www.piibel.net/#q=Ilm%209.

Loodusobjektide ja liikide nimedes ning kirjeldustes on värvinimetus neutraalse tähendusega. Kuues eestikeelses taimenimes esineb täiend väävelkollanehttp://taimenimed.ut.ee/cgi-bin/taimenimed.cgi?query=v%C3%A4%C3%A4vel&lang=et:
väävelkollane jumikas, väävelkollane kosmos, väävelkollane altee, väävelkollane kuldkann, väävelkollane liilia, väävelkollane kibuvits.

 Viited 

Kategooria:Kollased värvitoonid